ເຖິງ​ນ້ຳ​ຈະ​ຫລຸດ​ລົງ​ແລ້ວ ແຕ່ສະ​ພາບນ້ຳຖ້ວມໃນ 4 ​ແຂວງ​ພາກ​ໃຕ້​ ຂອງ​ລາ​ວ ກໍ​ຍັງ​ໜັກ​ໜ່ວງຢູ່
ຫຼາຍກວ່າ 200 ໝູ່ບ້ານໃນປະ​ມານ 19 ເມືອງຢູ່ໃນ 4 ແຂວງ​ພາກ​ໃຕ້​ຂອງ​ລາວ ກໍ​ຄື​ແຂວງ​ສາ​ລະ​ວັນ, ຈຳ​ປາ​ສັກ, ເຊກອງ ແລະ​ອັດ​ຕະ​ປື, ມາທ້າຍ​ອາ​ທິດຜ່ານ​ມານີ້ ຍັງ​ຖືກ​ນ້ຳ​ຖ້ວມຢູ່ ເຖິງ​ນ້ຳ​ຈະໄດ້​ຫລຸດ​ລົງ​ແດ່ແລ້ວ​ກໍ​ຕາມ.
ປະຊາຊົນ 4 ແຂວງພາກໃຕ້ຂອງລາວ ໄດ້ຖືກນ້ຳຖ້ວມ ຢ່າງໜັກ ໄດ້ຫລາຍວັນມາແລ້ວ ທັງນີ້ກໍຍ້ອນວ່າ ມີລົມພາຍຸທີ່ພັດເຂົ້າມາຫາຫວຽດນາມ ແລະພາກໃຕ້ຂອງລາວ ຊຶ່ງເຮັດໃຫ້ຝົນຕົກໜັກໃນລະຫວ່າງທ້າຍເດືອນສິງຫາ ຫາ ກາງອາທິດແລ້ວນີ້ ປັດຈຸບັນ ເຖິງແມ່ນວ່ານ້ຳໄດ້ຫລຸດລົງແດ່ແລ້ວ ແຕ່ປະຊາຊົນໃນຫລາຍບ້ານກໍຍັງບໍ່ສາມາດກັບຄືນໄປຫາບ້ານເຮືອນຂອງຕົນໄດ້ເທື່ອ ທັງນີ້ກໍເພາະວ່າບໍ່ພຽງແຕ່ເຮືອນຊານຍັງເພພັງເທົ່ານັ້ນ ຢູ່ໃນບາງເຂດເຊັ່ນໃນ ເຂດເມືອງກະລືມ ແຂວງເຊກອງຜູ້ຄົນກໍຍັງບໍ່ສາມາດເຂົ້າເຖິງໝູ່ບ້ານຂອງຕົນໄດ້ຍ້ອນຫົນທາງຖືກທຳລາຍ ແລະຂົວຫັກອີກດ້ວຍ ຫຼາຍກວ່າ 200 ໝູ່ບ້ານໃນປະມານ 19 ເມືອງຢູ່ໃນ 4 ແຂວງພາກໃຕ້ຂອງລາວ ກໍຄືແຂວງສາລະວັນ, ຈຳປາສັກ, ເຊກອງ ແລະອັດຕະປື, ມາຮອດວັນສຸກ, ວັນທີ 6 ກັນຍາທີ່ຜານມານີ້ ຖືກນໍ້າຖ້ວມມາໄດ້ຫລາຍວັນແລ້ວ ອີງຕາມການລາຍງານຈາກກົມອຸຕຸນິຍົມອຸທົກກະສາດຂອງລາວບອກວ່າ: ເຫດນ້ຳຖ້ວມຢູ່ເຂດພາກໃຕ້ໃນຄັ້ງນີ້ ແມ່ນເກີດມາຈາກພະຍຸຄາຈີກິ (KAJIKI) ຫົວທີ 14 ທີ່ພັດຜ່ານທະເລຈີນໃຕ້ເຂົ້າ ມາທາງຕາເວັນອອກ ຂອງຫວຽດນາມ ຜ່ານພາກກາງ ແລະພາກໃຕ້ ຂອງລາວໄດ້ເຮັດໃຫ້ ມີລົມແຮງ ແລະ ຝົນຕົກໜັກຫຼາຍວັນຕິດຕໍ່ກັນ ຈຶ່ງເຮັດໃຫ້ນໍ້າໄຫຼເຂົ້າ ຖ້ວມບ້ານເຮືອນຂອງປະຊາຊົນ ຢູ່ໃນ 4 ແຂວງພາກໃຕ້ຂອງລາວ ຢ່າງໄວວາ ແລະໜັກໜ່ວງ ອີງຕາມການລາຍງານຈາກກົມອຸຕຸນິຍົມອຸທົກກະສາດຂອງລາວບອກວ່າ: ເຫດນ້ຳ ຖ້ວມຢູ່ເຂດພາກໃຕ້ໃນຄັ້ງ ແມ່ນເກີດພະຍຸຄາຈີກິ (KAJIKI) ຫົວທີ 14 ທີ່ພັດຜ່ານທະ ເລຈີນໃຕ້ເຂົ້າມາທາງຕາເວັນອອກຂອງຫວຽດນາມ ຜ່ານພາກກາງ ແລະພາກໃຕ້ຂອງ ລາວໄດ້ ເຮັດໃຫ້ມີລົມແຮງ ແລະ ຝົນຕົກໜັກຫຼາຍວັນຕິດຕໍ່ກັນ ຈຶ່ງເຮັດໃຫ້ນໍ້າໄຫຼເຂົ້າ ຖ້ວມບ້ານເຮືອນ ຂອງ ປະຊາຊົນ ຢູ່ໃນ 4 ແຂວງພາກໃຕ້ຂອງລາວຢ່າງໄວວາ ແລະ ໜັກໜ່ວງ ນັບແຕ່ວັນທີ 27 ສິງຫາເປັນຕົົ້ນມາຝົນຕົກໜັກໄດ້ເຮັດໃຫ້ເກີດນໍ້າປ່າ ໄຫຼນອງບວກ ໃສ່ກັບແມ່ນໍ້າເຊໂດນທີ່ຍຶ່ງຂຶ້ນຢ່າງໄວວາ ເຮັດໃຫ້ມີນ້ຳ ກະຈາຍໄຫຼໄປຖ້ວມເຮືອນຊານ ໄຮ່ນາ ຕາກ້າ ຂອງປະຊາຊົນຢູ່ໃນ ຫຼາຍໝູ່ບ້ານທີ່ຕັ້ງຢູ່ເຂດແຄມແມ່ນໍ້າເຊໂດນ ແລະ ແຄມແມ່ນໍ້າຂອງ ຊຶ່ງລວມມີປະມານ 70 ບ້ານຢູ່ໃນແຂວງສາລະວັນ, ຈຳປາສັກ ໃນວັນ ທີ 5 ກັນຍາຜ່ານມາ ເຂດທີ່ໄດ້ຮັບຜົນເສຍຫາຍໜັກຢູ່ໃນສອງແຂວງທີ່ວ່ານີ້ ແມ່ນເຂດ ບ້ານບົວ ລະພາ, ບ້ານໂອກາດໃນເມືອງຄົງເຊໂດນ, ແລະບ້ານວາປີໃນເມືອງວາປີ ແລະ ຫລາຍບ້ານໃນເມືອງ ສາລະວັນ, ເມືອງຄົງເຊໂດນ ແຂວງສາລະວັນ ລວມໄປເຖິງໃນ ເມືອງຊະນະສົມບູນ ແລະເມືອງປາກເຊໃນ ແຂວງຈໍາປາສັກ ອີກດ້ວຍ, ອີງຕາມລາຍງານ |ຂອງພະແນກແຮງງານ ແລະສຫະວັດດີການສັງຄົມຂອງແຂວງຈຳປາສັກ ແລະເຈົ້າໜ້າ ທີ່ໃນແຂວງສາລະວັນ ໃນຂະນະດຽວກັນໄພນ້ຳຖ້ວມທີ່ເກີດຂຶ້ນຍ້ອນຝົນຕົກໜັກ ກໍໄດ້ຄືບຄານໄປຫາແຂວງ ອັດຕະປື ແລະເຊກອງຂອງລາວອີກດ້ວຍ ດັ່ງການການໃຫ້ສໍາພາດ ເຈົ້າໜ້າທີ່ທ່ານນຶ່ງ ໃນແຂວງ ເຊກອງ ທີ່ກ່າວໃນວັນທີ 06 ເດືອນກັນຍາວ່າ: ເຫດນ້ຳຖ້ວມດັ່ງກ່າວ ໄດ້ບັງຄັບໃຫ້ປະຊາຊົນຢູ່ໃນຫລາຍບ້ານເປັນຕົ້ນແມ່ນ ບ້ານ ຄີລີ, ເມືອງຊະນະສົມບູນ ແຂວງຈໍາປາສັກ ຕ້ອງພາກັນຫລົບໜີຈາກບ້ານເຮືອນໄປ ຢູ່ເຂດບ້ານໃກ້ຄຽງທີ່ສູງເນີນກວ່າ ດັ່ງທີ່ທ່ານດ່ອນ ປະຊາຊົນ ບ້ານຄີລີ ເມືອງຊະນະ ສົມບູນ ເມືອງປາກເຊ, ແຂວງຈໍາປາສັກລາຍງານຢູ່ໃນການຖ່າຍວີດິໂອເອົາເຫດການ ສົດໃນວັນທີ 5 ກັນຍາຜ່ານມາວ່າ ການຍົກຍ້າຍເຄື່ອງຂອງຂອງພໍ່ແມ່ປະຊາຊົນແມ່ນ ມີຄວາມຫຍຸ້ງຍາກ ເພາະລະດັບນ້ຳໃນເມືອງປາກເຊແມ່ນຂຶ້ນສູງ ແລະລົ້ນໄປຖ້ວມ ຖະໜົນຫົນທາງຕ່າງໆ ຊຶ່ງທ່ານກ່າວດັ່ງນີ້: ສະຫລຸບແລ້ວ ປະຊາຊົນຫລາຍກວ່າ 200 ໝູ່ບ້ານໃນທັງ 4 ແຂວງພາກໃຕ້ຂອງລາວກຳລັງໄດ້ ຮັບຜົນກະທົບຢ່າງຫລວງຫລາຍຈາກເຫດນ້ຳຖ້ວມຍ້ອນຝົນຕົກໜັກ ແລະມາຮອດວັນທີ 6 ກັນ ຍາຜ່ານມາ ນໍ້າເລີ້ມຫຼຸດລົງຢ່າງຊ້າໆ ແຕ່ປະຊາຊົນທີ່ຍົກຍ້າຍໜີອອກຈາກບ້ານ ກໍຍັງບໍ່ທັນສາ ມາດກັບຄືນໄປຫາບ້ານເຮືອນຂອງຕົນໄດ້ເທື່ອ